Source: http://docplayer.fi/1536324-Globaalivastuu-ja-kestava-kehitys-koulutuksessa.html
Timestamp: 2017-11-23 11:44:38+00:00
Document Index: 16489893

Matched Legal Cases: ['kko ', 'kko ', 'kko ', 'kko ', 'kko ', 'kko ']

Globaalivastuu ja kestävä kehitys koulutuksessa - PDF
Globaalivastuu ja kestävä kehitys koulutuksessa
Download "Globaalivastuu ja kestävä kehitys koulutuksessa"
1 Opetusministeriö Undervisningsministeriet Globaalivastuu ja kestävä kehitys koulutuksessa Kehittämisen ja seurannan tietopohja Opetusministeriön julkaisuja 2009:56 Anne Virtanen ja Taina Kaivola (toim.)
3 Globaalivastuu ja kestävä kehitys koulutuksessa Kehittämisen ja seurannan tietopohja Opetusministeriön julkaisuja 2009:56 Anne Virtanen ja Taina Kaivola (toim.) Opetusministeriö Koulutus- ja tiedepolitiikan osasto 2009 Undervisningsministeriet Utbildnings- och forskningspolitiska avdelningen 2009
4 Opetusministeriö / Undervisningsministeriet Koulutus- ja tiedepolitiikan osasto / Utbildnings- och forskningspolitiska avdelningen PL / PB Valtioneuvosto / Statsrådet Taitto / Ombrytning: Teija Metsänperä, opetusministeriö Yliopistopaino / Universitetstryckeriet, 2009 ISBN (nid.) ISBN (PDF) ISSN (Painettu) ISSN (PDF) Opetusministeriön julkaisuja / Undervisningsministeriets publikationer 2009:56 2
5 Globaalivastuu ja kestävä kehitys koulutuksessa. Kehittämisen ja seurannan tietopohja Tiivistelmä Tämä julkaisu kuvaa kansainvälisiä ja kansallisia käytäntöjä ja mahdollisuuksia globaalivastuun ja kestävän kehityksen edistämisen, seurannan ja arvioinnin tavoista koulutuksessa. Julkaisu kokoaa yhteen Globaalivastuun ja kestävän kehityksen tietopohja -hankkeen tulokset. Tavoitteina hankkeessa ovat olleet 1) koota tietoa globaalivastuun ja kestävän kehityksen edistämisen, seurannan, arvioinnin ja kehittämisen tavoista koulutusorganisaatioissa; 2) kehittää ja määritellä korkeakoulusektorille vastuullisuuden tavoitteet sekä seurannan, arvioinnin ja kehittämisen indikaattorit; ja 3) esittää näkemyksiä ja suosituksia globaalivastuun toimintalinjauksista ja -periaatteista sekä ehdotuksia toimenpiteiden toteuttamisesta, seurannasta ja arvioinnista. Tässä raportoitava hanke on itsenäinen osa opetusministeriön laajaa Kasvaminen maailmanlaajuiseen vastuuseen -projektia ( ), jonka päätavoitteena on ollut lisätä globaalikasvatuksen laatua ja vaikuttavuutta suomalaisessa yhteiskunnassa. Julkaisu jakaantuu seitsemään päälukuun, joissa edetään kansainvälisistä tavoitteista kohti koulutusorganisaatiokohtaisia työkaluja vastuullisuuden edistämisen, seurannan ja arvioinnin menetelmistä. Julkaisu alkaa keskeisten käsitteiden ja niiden taustalla olevien tavoitteiden kuvaamisella. Taina Kaivola ja Monica Melén-Paaso kuvaavat Kasvaminen maailmanlaajuiseen vastuuseen -projektin tavoitteita ja keskeisiä käsitteitä sekä nostavat esiin globaalivastuuseen kasvamisen merkityksen. Tietopohja-hankkeen koordinaattori Anne Virtanen ja projektin ohjausryhmän puheenjohtaja Liisa Rohweder kuvaavat miten laadunvarmistus, kestävän kehityksen tavoitteet sekä yhä enenevästi globaalivastuun edistäminen taustoittavat koulutusorganisaatioiden toimintaa. Luvussa esitellään myös viitekehyksenä käsitekartta korkeakoulusektorille suuntautuneen kehittämishankkeen osalta. Seuraavassa pääluvussa esitellään kansainvälisiä lähtökohtia. Paula Lindroos tarkastelee YK:n kestävää kehitystä edistävän koulutuksen vuosikymmenen tavoitteita ja toteutuneita toimenpiteitä sekä luotsaa linjauksia elinikäisen oppimisen, laadun, globaalivastuun ja kestävän kehityksen linkittymisestä toisiinsa. Walter Leal Filho, Rodrigo Lozano ja Ken Peattie pohtivat Britanniassa kehitetyn kestävän kehityksen STAUNCH arviointityökalun käyttöä korkeakoulukontekstissa. Kolmannessa pääluvussa edetään kansallisiin lähtökohtiin koulutuksen arvioinnin ja seurannan sekä kestävän kehityksen edistämisen ja mittaamisen osalta. Zabrina Holmström ja Kati Anttalainen aloittavat osion kirjoittamalla kestävästä kehityksestä ja kehityspolitiikasta opetusministeriön ohjaustyössä. Kirjoituksessa kuvataan keskeiset aihepiirin kansalliset ja kansainväliset strategiat ja ohjausasiakirjat. Sirpa Moitus kuvaa artikkelissaan korkeakoulujen arviointitoimintaa ja -tuloksia Suomessa sekä esittää ajatuksia, 3
6 miten globaalivastuu ja kestävä kehitys voitaisiin ottaa osaksi kansallista korkeakoulujen arviointia. Mika Honkanen esittelee Suomen kansallisen kestävän kehityksen strategian sekä siihen kytkeytyvät kestävän kehityksen indikaattorit. Jukka Haapamäen teksti johdattaa opetusministeriön toteuttaman ohjauksen ja seurannan pariin. Keskeisessä roolissa kirjoituksessa on korkeakoulujen seurantaindikaattorityö. Kaija Salmio esittelee artikkelissaan kansallista arviointitoimintaa Opetushallituksen hallinnonalan osalta sekä yleisesti että erityisesti kestävän kehityksen teemasta. Lopuksi Anne Virtanen käsittelee järjestelmiä ja kriteereitä koulutusorganisaatioiden kestävän kehityksen ja vastuullisuuden sekä koulutuksen laadun teemoista. Neljännessä pääluvussa keskitytään korkeakoulusektorille. Ensiksi Sirpa Suntioinen, Arja Sinkko ja Hilkka Tapola arvioivat, miten globaalivastuu ja kestävä kehitys kytkeytyvät korkeakoulujen laadun hallintaan ja kehittämiseen sekä minkälaisia käytäntöjä suomalaisissa korkeakouluissa on toteutettu näiden integroimiseksi toisiinsa. Liisa Rohweder, Sirpa Tani ja Anne Virtanen käyvät läpi mitä vastuullisuus, kestävä kehitys ja eettisyys merkitsevät korkeakoulujen johtamisessa, opetuksessa sekä tutkimuksessa. Soile Juujärvi ja Kaija Pesso tarkastelevat pääluvun lopuksi, miten eettisyys kytkeytyy globaalivastuuseen erityisesti opiskelijan oppimisen ja osaamisen näkökulmasta. Viidennen pääluvun kirjoitukset johdattavat kestävän kehityksen ja globaalivastuun integroinnin ja arvioinnin pariin perusopetuksessa ja ammatillisessa toisen asteen koulutuksessa. Marja-Leena Loukola aloittaa kirjoittamalla perusopetuksen ja lukioiden opetussuunnitelmista ja niihin liittyvistä erilaisista kestävää kehitystä edistävistä hankkeista. Susanna Tauriainen puolestaan kuvaa ammatillisen toisen asteen osalta opetussuunnitelmia ja miten elinikäisen oppimisen avaintaidot on liitetty osaksi globaalivastuun edistämistä. Yleissivistävän koulutuksen ja ammatillisen toisen asteen käyttöön kehitetyt kestävän kehityksen kriteerit ovat aiheena osion viimeisessä kirjoituksessa, jossa Erkka Laininen arvioi kriteerien sisältöä ja niiden käyttömahdollisuuksia. Kuudes pääluku keskittyy tarkastelemaan korkeakoulujen globaalivastuun ja kestävän kehityksen seurannan, arvioinnin ja edistämisen kehittämishanketta. Anne Virtanen esittelee aluksi kehittämishankkeen tavoitteet, sen metodologiset lähtökohdat sekä käytännön prosessin etenemisen. Keskeisessä asemassa kehittämishankkeessa olivat käytännön kokemusten kerääminen ja rakennettavien työkalujen testaaminen korkeakoulussa, joita pilotointeihin osallistuneet opettajat esittelevät. Yliopistoista pilotointiin osallistuivat Kuopion yliopisto eli tuleva Itä-Suomen yliopisto sekä Tampereen yliopisto ja tuloksia kuvaavat Sirpa Suntioinen ja Hannele Husso ensimmäisen osalta sekä Saana Raatikainen jälkimmäisen osalta. Ammattikorkeakouluja pilotointivaiheeseen osallistui kuusi. Johanna Wikgren-Roelofs ja Tove Holm Novia amk:sta kertovat sosiaalialalla toteutettua opetuksen arviointia, Outi Virkkula puolestaan kuvaa artikkelissaan Oulun seudun amk:ssa toteutettua opetuksen pilotointia. Myös Savonia amk:n pilotointi keskittyi opetuksen arviointiin, kuten Hilkka Tapola artikkelissaan kuvailee. Lahden ammattikorkeakoulussa pilotoitiin tutkimus- ja kehitystoiminnan arviointiin kehitettyjä indikaattoreita, mistä kokemuksia kertovat Silja Kostia, Janne Salminen, Ilkka Väänänen, Liisa Suhonen ja Marjo-Riitta Järvinen. Pia Haapea Mikkelin amk:sta liitti piloitoinnin osaksi projektiopintoja, ja Arja Sinkko Kymenlaakson amk:sta kuvaa, kuinka UNECE:n kestävän kehityksen avainteemat sopivat korkeakouluopetuksen arviointiin. Anne Virtanen tekee johtopäätöksiä pilotointituloksista sekä kuvaa korkeakoulujen vastuullisuuden tavoitteet ja esittää menetelmiä näiden tavoitteiden saavuttamiseksi. Lisäksi hän esittelee vastuullisuuden seuranta- ja kehittämisindikaattorit, jotka kehitettiin yhteistyössä pilotoijien ja muiden asiantuntijoiden kanssa. 4
7 Viimeisessä pääluvussa kutsutut asiantuntijat, Jari Niemelä Helsingin yliopistosta, Timo Luopajärvi Ammattikorkeakoulujen rehtorineuvosto ARENE ry.:stä, Anu Räisänen Koulutuksen arviointineuvostosta sekä emeritusprofessori Ossi V. Lindqvist Kuopion yliopistosta pohtivat ja reflektoivat teosta ja kehittämishankkeen tuloksia sekä esittävät uusia avauksia globaalivastuuseen ja kestävään kehitykseen ja niiden kytkeytymiseen koulutuksen kehittämiseen ja arviointiin. Julkaisun lopussa kootaan yhteen tuloksia ja ehdotuksia koulutuksen globaalivastuun edistämisen, seurannan ja arvioinnin osalta. Avainsanat: globaalivastuu, kestävä kehitys, vastuullisuus, koulutuksen seuranta ja arviointi, indikaattori, korkeakoulut 5
8 Globalt ansvar och hållbar utveckling inom utbildningen. Dataunderlag för utveckling och uppföljning Sammandrag Publikationen beskriver internationella och nationella möjligheter och praxis att främja, uppfölja och utvärdera globalt ansvar och hållbar utveckling inom utbildning. Publikationen sammanfattar resultatet från projektet Globalt ansvar och hållbar utveckling dataunderlag. Målsättningen med projektet har varit att 1) samla information om metoder att främja, uppfölja och utvärdera globalt ansvar och hållbar utveckling inom utbildningsorganisationerna; 2) utveckla och definiera målsättningen med högskolornas ansvarsfullhet samt indikatorer för uppföljningen, utvärderingen och utvecklingen av ansvarsfullhet; och 3) ge synpunkter och rekommendationer för riktlinjerna och principerna i globalt ansvarsfullt handlande samt förslag till genomförande, uppföljning och utvärdering av åtgärderna. Det projekt som här rapporteras utgör en självständig del av undervisningsministeriets huvudprojekt Fostran till globalt ansvar ( ), vars huvudsyfte är att höja kvaliteten och relevansen på global fostran i Finland. I slutet av denna publikation sammanfattas detta delprojekts resultat och förslag till genomförande, uppföljning och utvärdering av åtgärderna för befrämjandet av globalt ansvar och hållbar utveckling; dessa förslag kommer att vidarebearbetas inom huvudprojektet. Publikationen är indelad i sju huvudkapitel. Uppläggningen går från internationella målsättningar mot organisationsspecifika medel med vilka man kan främjar, uppfölja och utvärdera ansvarsfullhet. Inledningsvis beskrivs viktiga begrepp samt bagrundsmålsättningen till dessa. Taina Kaivola och Monica Melén-Paaso beskriver i korthet projektet Fostran till globalt ansvar samt betonar betydelsen av global ansvarsfostran. Anne Virtanen, koordinator för detta dataunderlag-projekt, och Liisa Rohweder, ordförande i projektets styrgrupp, beskriver hur kvalitetssäkringen, det hållbara utvecklingsmålet samt den allt viktigare satsningen på globalt ansvarstagande utgör bakgrundsfaktorer för utbildningsorganisationernas verksamhet. I kapitlet presenteras även en begreppskarta som referensram för den del av projektet som gäller högskolesektorn. I följande huvudkapitel presenteras internationella utgångslägena för projektet. Paula Lindroos granskar syftet med och genomförandet av FN:s dekad för utbildning för hållbar utveckling och läsaren vägleds till riktlinjer för livslångt lärande, kvalitet, globalt ansvar och hållbar utveckling samt dessa begrepps samband. Walter Leal Filho, Rodrigo Lozano och Ken Peattie begrundar användningen av verktyget STAUNCH framtaget i Storbritannien för utvärdering av hållbar utveckling i en högskolekontext. I det tredje huvudkapitlet övergår innehållet till att behandla nationella utgångspunkter för utvärdering och uppföljning av utbildning samt till befrämjande och mätning av 6
9 hållbar utveckling. Zabrina Holmström och Kati Anttalainen inleder med att skriva om hållbar utveckling och utvecklingspolitik i undervisningsministeriets styrning av sitt verksamhetsområde. I artikeln beskrivs centrala nationella och internationella strategier och styrdokument. Sirpa Moitus beskriver i sin artikel högskolornas utvärderingsverksamhet i Finland samt resultatet av denna. Hon framför tankar om att globalt ansvar och hållbar utveckling kunde inkluderas i substansinnehållet för högskolornas nationella utvärderingar. Mika Honkanen redogör för Finlands nationella strategi för hållbar utveckling och strategin tillhörande indikatorer. Jukka Haapamäkis text leder oss in på undervisningsministeriets styrning och uppföljning av högskolornas verksamhet, där uppföljningsindikatorarbete har en central roll. Kaija Salmio visar i sin artikel dels på vad nationell utvärdering går ut på inom utbildningsstyrelsens förvaltningsområde generellt, dels i relation till temat hållbar utveckling. Till slut behandlar Anne Virtanen system och kriterier för hållbar utveckling och ansvarfullhet i organisationerna samt temat kvalitet i utbildningen. Kapitel fyra fokuserar på högskolesektorn. Sirpa Suntioinen, Arja Sinkko och Hilkka Tapola gör en uppskattning av hur globalt ansvar och hållbar utveckling är kopplat till högskolornas kvalitetskontroll samt hur detta inlemmats i högskolorna i Finland. Liisa Rohweder, Sirpa Tani och Anne Virtanen analyserar betydelsen av ansvarsfullhet, hållbar utveckling och etik i högskolornas ledning och förvaltning, -undervisning och forskning. Soile Juujärvi och Kaija Pesso granskar i slutdelen av kapitlet, ur den studerandes perspektiv, etikens samband med att lära sig ta globalt ansvar. I kapitel fem introduceras integration och utvärdering av hållbar utveckling och globalt ansvar i den grundläggande utbildningen och yrkesutbildningen på andra stadiet. Marja-Leena Loukola inleder om läroplaner och projekt för att främja hållbar utveckling enligt läroplansgrunderna i grundläggande utbildning och gymnasier. Susanna Tauriainen beskriver läroplansgrunderna för yrkesutbildning på andra stadiet och hur nyckelkompetenserna under livslångt lärande främjar globalt ansvar. Kapitlet avslutas av Erkka Laininen som skriver om kriterier för hållbar utveckling inom den allmänbildande utbildningen och yrkesutbildning på andra stadiet. Han utvärderar kriteriernas innehåll och funktionsduglighet. I kapitel sex granskas utvecklingsprojektet för uppföljning, utvärdering och främjande av globalt ansvar och hållbar utveckling i högskolorna. Anne Virtanen presenterar först målsättningen för utvecklingsprojektet, metodologin samt hur processen genomfördes i praktiken. Ett viktigt skede var insamlingen av erfarenheter och testningen av verktyg för högskolorna på basen av att dessa förevisades av lärare i pilotprojekten. I pilotprojekten deltog Kuopio universitet, det blivande Östra Finlands universitet samt Tammerfors universitet. Resultatet beskrivs dels av Sirpa Suntioinen och Hannele Husso, första delen, dels av Saana Raatikainen, den andra delen. Sex yrkeshögskolor deltog i pilotskedet. Johanna Wikgren-Roelofs och Tove Holm från Novia berättar om den utvärdering av undervisning som genomförts i socialsektorn. Outi Virkkula beskriver ett pilotprojekt för undervisning i yrkeshögskolan i Uleåborgstrakten. Pilotprojektet vid Savonia koncentrerades på auditering av undervisningen och beskrivs i artikeln av Hilkka Tapola. I Lahtis yrkeshögskola företogs ett pilotprojekt varvid forsknings- och utvecklingsverksamheten bedömdes utifrån indikatorer. Silja Kostia, Janne Salminen, Ilkka Väänänen, Liisa Suhonen & Marjo-Riitta Järvinen rapporterar om det. Pia Haapea från S:t Michels yrkeshögskola kopplade pilotverksamheten till projektstudier och Arja Sinkko från Kymmenedalens yrkeshögskola beskriver på vilket sätt UNECE:s nyckelteman om hållbar utveckling väl kan länkas ihop med en utvärdering av 7
10 högskoleundervisningen. Anne Virtanen drar slutsatser om pilotverksamheten och beskriver syftet med högskolornas ansvarstagande samt kommer med metodförslag. Dessutom presenterar hon indikatorer som vid högskolorna kan användas vid uppföljningen av ansvarsfullhet. Dessa utvecklades i samarbete med pilotprojekten och andra sakkunniga. I det avslutande kapitlet har följande sakkunniga inbjudits att kommentera: Jari Niemelä, Helsingfors universitet, Timo Luopajärvi, Rådet för yrkeshögskolornas rektorer ARENE rf., Anu Räisänen, Rådet för utvärdering av utbildningen samt professor emeritus Ossi V. Lindqvist, Kuopio universitet. Dessa skribenter reflekterar i sina texter över publikationens innehåll och utvecklingsprojektets resultat och tar samtidigt upp nya infallsvinklar till globalt ansvarstagande och global hållbar samt till hur dessa begrepp förhåller sig till kvalitetssäkringsarbetet. I publikationen slutkapitel sammanfattas projektets resultat och förslag till förbättrat globalt ansvar, uppföljning och utvärdering av utbildning. Nyckelord: globalt ansvar, hållbar utveckling, ansvarsfullhet, uppföljning och utvärdering av utbildning, indikator, högskolor 8
11 Sisältö Tiivistelmä 3 Sammandrag 6 Esipuhe Hannu Sirén 11 1 Johdanto Globaalivastuu viitoittaa tietä oikeudenmukaisempaan maailmaan Monica Melén-Paaso ja Taina Kaivola Tietopohjahankkeen tausta ja tavoitteet sekä julkaisun sisältö Anne Virtanen ja Liisa Rohweder 17 2 Kansainvälisiä näkökulmia globaalivastuun edistämiseen The UN Decade of Education for Sustainable Development in support of responsibility Paula Lindroos Developing and measuring sustainable development and global responsibility in higher education Walter Leal Filho, Rodrigo Lozano and Ken Peattie 30 3 Globaalivastuun ja kestävän kehityksen kehittämisen ja seurannan kansallisia lähtökohtia Kestävä kehitys ja kehityspolitiikka opetusministeriön ohjaustyössä Zabrina Holmström ja Kati Anttalainen Korkeakoulujen arviointitoiminta ja globaalivastuu Sirpa Moitus Kestävän kehityksen indikaattorit arvioinnin ja seurannan apuna Mika Honkanen Korkeakoulujen toiminnan seuranta Jukka Haapamäki Kansallinen seuranta ja arviointi Opetushallituksen hallinnonalalla Kaija Salmio Vastuullisuuden kehittämisen ja arvioinnin järjestelmiä Anne Virtanen 71 4 Vastuullisen toiminnan kehittämisen näkökulmia korkeakouluissa Vastuullisuus ja laadunhallinta korkeakouluissa Sirpa Suntioinen, Arja Sinkko ja Hilkka Tapola Vastuullisuus johtamisessa, opetuksessa ja tutkimuksessa Liisa Rohweder, Sirpa Tani ja Anne Virtanen Globaalivastuu opiskelijan eettisenä osaamisena Soile Juujärvi ja Kaija Pesso 91 5 Globaalivastuu ja kestävä kehitys yleissivistävässä ja ammatillisessa toisen asteen koulutuksessa Globaalivastuu ja kestävä kehitys perusopetuksessa ja lukiossa Marja-Leena Loukola Globaalivastuu ja ammatillinen toisen asteen koulutus Susanna Tauriainen Koulujen ja oppilaitosten kestävän kehityksen kriteerit Erkka Laininen 113 9
12 6 Korkeakoulujen kehittämishanke: vastuullisuuden seuranta, arviointi ja kehittäminen Suomen korkeakoulujen globaalivastuun ja kestävän kehityksen tietopohjan kehittämishanke Anne Virtanen Pilotointitulokset Kestävän kehityksen ja vastuullisuuden indikaattorien pilotointi tulevassa Itä-Suomen yliopistossa Sirpa Suntioinen ja Hannele Husso Tampereen yliopiston arviointi indikaattoreista Saana Raatikainen Pilotointikokemuksia Novia-ammattikorkeakoulusta Johanna Wikgren-Roelofs ja Tove Holm Opetuksen arviointi indikaattorien avulla Oulun seudun ammattikorkeakoulussa Outi Virkkula Pilotointikokemuksia Savonia-ammattikorkeakoulussa Hilkka Tapola Indikaattorien pilotointi tutkimus- ja kehitystoiminnassa Lahden ammattikorkeakoulussa Silja Kostia, Janne Salminen, Ilkka Väänänen, Liisa Suhonen ja Marjo-Riitta Järvinen Kestävämpi Mikkelin ammattikorkeakoulu indikaattorien testaus osana projektiopintoja Pia Haapea UNECE:n kestävän kehityksen avainteemojen soveltuvuus korkeakouluopetuksen arviointiin kokemuksia Kymenlaakson ammattikorkeakoulusta Arja Sinkko Pilotointitulosten tarkastelu Anne Virtanen Korkeakoulujen vastuullisuuden tavoitteet sekä seurannan, arvioinnin ja kehittämisen menetelmät ja indikaattorit Anne Virtanen Vastuullisuus korkeakouluissa Vastuullisuuden ulkoiset seurantaindikaattorit Kehittämisindikaattorit vastuullisuuden itsearviointiin ja kehittämistyöhön korkeakouluissa Keskustelua vastuullisuuden kehittämisestä koulutuksessa Vastuullisen toiminnan kehittämisen haasteet korkeakouluissa Jari Niemelä Korkeakoulut ja globaalivastuu ammattikorkeakoulujen näkökulma Timo Luopajärvi Kansainvälisiä näkökulmia globaalivastuun ja kestävän kehityksen edistämiseen koulutuksessa Ossi V. Lindqvist Miten globaalivastuu ja koulutuksen arviointi kytkeytyvät toisiinsa? Anu Räisänen Johtopäätökset ja suositukset Mika Honkanen, Soile Juujärvi, Erkka Laininen, Marja-Leena Loukola, Liisa Rohweder, Kaija Salmio, Arja Sinkko, Sirpa Suntioinen, Susanna Tauriainen ja Anne Virtanen 199 Sanastoa ja linkkejä 206 Kasvaminen maailmanlaajuiseen vastuuseen -projektin julkaisut ja muu tuotettu materiaali 209 Kirjoittajatiedot 210 Liite 1. Vastuullisuuden seuranta- ja kehittämisindikaattorit suhteessa kansallisiin ja kansainvälisiin strategioihin ja arviointityökaluihin
13 Esipuhe Hannu Sirén Opetusministeriö käynnisti keväällä 2007 kolmevuotisen projektin Kasvaminen maailmanlaajuiseen vastuuseen. Projektin keskeinen tavoite on lisätä globaalikasvatuksen laatua ja vaikuttavuutta. Projektissa globaalikasvatuksella tarkoitetaan yksilön kasvamista maailmanlaajuiseen vastuuseen ihmiskunnan yhteisten haasteiden ja ongelmien ratkaisemiseksi. Globaalivastuuprojektin osahankkeena on vuodesta 2008 alkaen toteutettu globaalivastuun ja kestävän kehityksen ns. tietopohjahanke, jonka tulokset esitetään tässä julkaisussa. Tietopohjalla tarkoitetaan osahankkeessa erilaisia globaalivastuun ja kestävän kehityksen edistämiseen, seurantaan ja arviointiin kehitettyjä menetelmiä ja lähtökohtia, joita on kerätty tähän teokseen. Osahankkeessa on keskitytty korkeakoulusektorille, mutta johtopäätökset soveltunevat koko koulutusjärjestelmään. Käynnissä oleva korkeakoulujen kokonaisuudistus pitää sisällään hyvin erilaisia asioita. Samankaltaisia uudistuksia on meneillään eri puolilla maapalloa. EU:n piirissä niitä on kuvattu käsitteellä korkeakoulutuksen modernisaatio. Uudistukset kattavat niin lainsäädännön, rahoituksen, ohjauksen, rakenteen kuin sisältöjenkin uudistamista. Erityisen paljon on pohdittu autonomisten korkeakoulujen asemaa kansallisten ja kansainvälisten, jopa globaalien ongelmien tutkimisessa, tiedostamisessa ja ratkaisemisessa. Korkeakoulujen autonomia on kaikkialla lisääntymässä. Samalla on aiempaa enemmän korostunut korkeakoulujen yhteiskunnallinen tilivelvollisuus, niiden vastuu ohjata itse toimintojaan siten kuin yliopistolaissa on perinteisesti määritetty: kasvattaa opiskelijoita palvelemaan isänmaata ja ihmiskuntaa. Eikä pelkästään kasvattaa, vaan tutkia ja olla aktiivi toimija sekä kantaa vastuuta globaalissa todellisuudessa. Yliopistojen ja ammattikorkeakoulujen ohjaus yhdenmukaistuu ja kevenee vuodesta 2010 alkaen. Molempien korkeakoulusektoreiden ohjauksessa korkeakoulun oma strategiatyö saa merkittävän painoarvon. Ohjaus kevenee myös siten, että opetusministeriön vuosittain korkeakoulujen kanssa käymät sopimusneuvottelut käydään jatkossa pääsääntöisesti neljän vuoden välein. Perinteisesti julkisen vallan ja oppilaitoskentän välistä ohjaussuhdetta on kuvattu käsitteillä normi- tai säädösohjaus, tulosohjaus ja informaatio-ohjaus. Näissä kaikissa korostuu keskushallinnon ja kentän suhteessa viime käden päättäjän suhde kohteeseen. Tästä syystä ne kaikki ovat ongelmallisia tapoja autonomisten korkeakoulujen ja asiantuntijayhteisöjen kehittämisessä. Opetusministeriön ja korkeakoulujen välisessä yhteistyössä korostuukin edellä mainittujen ohjausmuotojen asemasta yhteisesti määrittyvän agendan muodostaminen sekä yhdessä tekeminen. Yhdessä tekemällä voidaan yhdistää autonomisten korkeakoulujen omat tarpeet sekä yhteiskunnan/eduskunnan/valtioneuvoston tavoitteet korkeakoululaitoksen kehittämiselle. 11
14 Tieto on nousemassa aineellista pääomaa merkittävämmäksi tuotannon tekijäksi. Menestyvässä organisaatiossa on osattava tuottaa, yhdistää ja soveltaa tietoa ja samalla oppia. Ohjauksen keventyessä opetusministeriön toiminnassa korostuukin yhtenäisin käsittein muodostettava tieto, jonka avulla pystytään luomaan kuva Suomen korkeakoululaitoksen tilasta ja kehittämistarpeesta. Tämä edellyttää muun muassa korkeakoulujen kanssa yhdessä sovittavien indikaattoreiden määrittämistä. Indikaattoreilla pyritään tiivistämään jokin korkeakoulujen toiminnan muoto tai ilmiö tilastolliseen muotoon, ja tarkastelemaan jonkin yhteiskunnallisen tai korkeakoulupoliittisen tavoitteen saavuttamismahdollisuuksia. Indikaattoreilla on tarkoitus kuvata koko korkeakoululaitosta ja korkeakoulujen toiminnan eri ulottuvuuksia kokonaisvaltaisesti. Tällä hetkellä osaa indikaattoreista käytetään yliopistojen ja ammattikorkeakoulujen sopimuskaudelle solmituissa sopimuksissa tavoitetilan määrittelyn keinona, ammattikorkeakoulujen osalta tuloksellisuusrahoituksen jaon perusteena sekä yliopistojen osalta esimerkiksi perusrahoituksen laskentakriteereinä. Tavoitteena on muodostaa seurantaindikaattoripatteristo, jota voidaan käyttää myös muussa korkeakoulujen toiminnan seurannassa, kuten hallitusohjelman seurannassa ja erilaisten strategioiden toteuttamisen seurannassa. Indikaattorityötä ja muuta korkeakoulujen tilastollista seurantaa vahvistaa laaja korkeakoulujen Raketiksi nimetty tietohallinnon kehittämishanke, jonka yhtenä osana toteutetaan korkeakoulujen ja opetusministeriön yhteinen tietovarasto ja käsitemalli. Yhteisellä tietovarastolla varmistetaan, että korkeakoululaitoksen ohjaus perustuu luotettaviin ja vertailukelpoisiin tietoihin. Lisäksi saadaan trenditietoa korkeakoululaitoksen kehityksestä kunkin korkeakoulun sisäiseen käyttöön ja koko korkeakoululaitoksen ohjaukseen. Opetusministeriön indikaattorityöllä ja tietopohjan vahvistamiseksi tehtävällä työllä on yhteys globaalivastuun ja kestävän kehityksen tietopohjahankkeeseen. Indikaattoripatteristoa on rakennettu siten, että sen kautta olisi mahdollista seurata korkeakoulujen toimintaa kaikista olennaisista näkökulmista. Tällöin indikaattoreita voidaan käyttää korkeakouluille asetettujen politiikkatavoitteiden toteutumisen seurannassa. Globaalivastuu ja kestävä kehitys ovat yksi näkökulma, jota kautta korkeakoulujen toimintaa seurataan. Haasteena on osoittaa, miten globaalivastuu ja kestävä kehitys käytännössä todentuvat koko koulutus- ja tutkimusyhteisön toiminnassa, opetuksessa ja muussa toiminnassa, erityisesti oppimistuloksissa ja tutkimuksessa sekä yhteiskunnallisessa vaikuttavuudessa. Opetusministeriön Kansainvälisyyskasvatus ohjelman kansallisten tavoitteiden ja toimintasuositusten toteutuminen on lähtökohtana Globaalivastuu -projektin työlle. Ohjelmassa on kiinnitetty huomiota myös globaalikasvatuksen vaikuttavuuden, arvioinnin ja seurannan tärkeyteen. Globalisaatiossa ja kestävässä kehityksessä on kysymys uudenlaisesta taloudellisiin, ekologisiin, sosiaalisiin ja kulttuurisiin seikkoihin vaikuttavasta asetelmasta. Globaalivastuuta ja kestävää kehitystä koskevat arvot ja tavoitteet läpäisevät koulutusjärjestelmän kaikki tasot. Tämän asian osalta tarvitaan relevanttia, luotettavaa ja vertailukelpoista tietopohjaa sekä yhteisiä pelisääntöjä sen hyödyntämisestä koulutusyhteisöjen toiminnan seurannassa, arvioinnissa ja kehittämisessä. 12
15 1 Johdanto 1.1 Globaalivastuu viitoittaa tietä oikeudenmukaisempaan maailmaan Monica Melén-Paaso ja Taina Kaivola Opetusministeriön Kasvaminen maailmanlaajuiseen vastuuseen -projektin tarkoituksena on edistää globaalikasvatusta elinikäisen oppimisen viitekehyksessä Euroopan neuvoston parlamentaarisen yleiskokouksen vuonna 2003 asettamien tavoitteiden mukaisesti (Lampinen & Melén-Paaso 2009). Kehittämistyön lähtökohtana oli määritellä suomalaiseen yhteiskuntaan luontuva sisältö ja merkitys käsitteelle globaalikasvatus (global education), joka tukeutuu Maastrichtissa vuonna 2002 pidetyn kansainvälisten järjestöjen konferenssin loppulausumaan (Kaivola & Melén-Paaso 2007). Kasvaminen maailmanlaajuiseen vastuuseen -projektin kohderyhmänä on koko yhteiskunta, keskeisenä toimintona elinikäinen oppiminen ja toimijana kansalainen. Kansalaisyhteiskunta monine ilmiöineen ja toimijoineen on ollut projektissa vahvasti esillä koko ajan (Rohweder 2008). Projektin ohjausryhmän määrittelyn mukaan globaalikasvatuksen tehtävänä on tukea kansalaisten kasvua globaaliin vastuuseen hyvän elämän ja kestävän tulevaisuuden puolesta; globaalikasvatuksen päämäärä on siis globaalivastuu. Tästä syystä projektin työnimeksi jäsentyi lyhenne globaalivastuu. Globaalivastuuprojektissa globaalikasvatusta josta usein käytetään käsitettä kansainvälisyyskasvatus on tarkasteltu kokonaisuutena, joka muodostuu viidestä kansalaiskasvatuksen globaalista ulottuvuudesta. Nämä kasvatuksen ja koulutuksen ulottuvuudet sisältävät ihmisoikeuksien, monikulttuurisuuden, kehityspolitiikan ja kestävän kehityksen teemat, sekä rauhan edistämisen ja konfliktien ehkäisemisen. Globaalikasvatuksen laadun kehittäminen ja vaikuttavuuden lisääminen sekä muodollisessa että epämuodollisessa koulutuksessa ja arkipäivän oppimisessa hahmottui varsin pian yhdeksi projektin keskeisistä tavoitteista. Elinikäisen oppimisen tärkeyden korostamisesta yhteiskunnassa tuli keskeinen puheenaihe kansalaisjärjestötoiminnan rinnalla. Myös median vallasta ja vastuusta keskusteltiin eri yhteyksissä ja selvitettiin myös muun muassa Yleisradion Teema-kanavan Opettaja-TV:n ja sosiaalisen median vaikutusmahdollisuuksia vastuullisuuden edistämisessä. Yhteydet yliopistoihin ja ammattikorkeakouluihin olivat koko projektin ajan tiiviit. Tutkijat osallistuivat projektin järjestämiin tilaisuuksiin ja auttoivat varsinkin alkuvaiheessa merkittävällä tavalla hahmottamaan globaalivastuun moninaisuutta sekä teoreettisista että käytännöllisistä lähtökohdista käsin. Kasvaminen maailmanlaajuiseen vastuuseen -projektin ydin muodostuu edellä mainituista kansalaiskasvatuksen viidestä globaalista ulottuvuudesta, jotka vastuuseen kasvami- 13
16 sen myötä aktivoivat kansalaisia toimimaan hyvän elämän ja kestävän tulevaisuuden puolesta. Taustalla vaikuttaa määrittely, jossa globaalivastuulla tarkoitetaan sellaista kasvamisen ja kasvatuksen, sekä koulutuksen ja ohjauksen tukemaa prosessia, joka lisää syvällistä ja todellisuuteen perustuvaa tietoisuutta ja herättää yksilön globaaliin vastuuseen. Globaalivastuuseen sisältyy voimakas painotus toimintaan kaikille kuuluvien ihmisoikeuksien sekä oikeudenmukaisemman ja tasa-arvoisemman maailman puolesta. Vastuuseen kasvaminen laajenevina kehinä Vastuuseen kasvamisen prosesseja on tarkasteltu teoksessa Tulevaisuus meissä (Lampinen & Melén-Paaso 2009). Myös aiemmissa projektin julkaisuissa esiintyviä käsitteitä ja niiden välisiä yhteyksiä on usein jäsennetty käyttäen apuna käsitekarttatekniikkaa. Tulevaisuus meissä -teosta valmistellessa kuitenkin myös muunlainen visualisointi alkoi kehittyä ja vastuullisuuden ulottuvuuksia havainnollistettiin laajenevien kehien avulla. Kehän ytimeen sijoitettiin oppiva yksilö tietoineen, taitoineen ja asenteineen. Kuvion 1 kehämäinen malli havainnollistaa globaalivastuun kantamista omista arkipäivän päätöksistä ja toiminnasta, joka ulottuu maantieteellisesti yhä kauemmaksi yksilöstä maailmanlaajuiselle tasolle asti. Samalla kehät kuitenkin symbolisoivat kokemuspohjaista fyysistä välimatkaa kuvastavien etäisyyksien kutistumista, kun media, tiedon ja ymmärryksen lisääntyminen ja ihmisten liikkuvuus muuttaa sekä yksilöiden että yhteisöjen mielenmaisemia. Mahdollisuus vaikuttaa sekä lähiyhteisöissä että tietoverkkojen välityksellä toimivissa yhteisöissä lisääntyy ja on yhä vähemmän riippuvainen ajasta ja paikasta. Maailma Yhteiskunta Sosiaaliset verkostot Lähiyhteisöt Yksilö Arvot Kasvaminen globaaliin vastuuseen tiedot, taidot, asenteet koti, koulu, kaveripiiri, työ kansalaisvaikuttaminen politiikat, työmarkkinajärjestöt, media kansainväliset järjestöt ja toimijat Asenteet Monica Melén-Paaso & Taina Kaivola 2009 Kuvio 1. Vastuullisuuteen kasvamisen kehät. Globaalivastuu muodostuu yksilön mielenmaiseman jäsentymisen ja kokemusten karttumisen myötä sosiaalisessa vuorovaikutuksessa monenlaisissa toiminta- ja oppimisympäristöissä. Kuvion kehät kuvastavat etäisyyden lisäksi myös yksilön kompetenssien kehittymistä. Tällä tarkoitetaan niitä toimintatapoja, tietoja ja taitoja, joita kertyy oppimisen ja elämän- 14
17 kokemuksen karttumisen myötä. Tällaisesta yksilön kehittymisestä käytetään usein varsin osuvasti käsitettä voimaantuminen tai valtautuminen (empowerment). Vastuullisuuteen kasvamisen yhteydessä voimaantumista tapahtuu nimenomaan sellaisten asenteiden ja eettisten arvojen omaksumisen prosesseissa, jotka omalta osaltaan herkistävät yksilöä tunnistamaan omat vahvuutensa ja heikkoutensa muun muassa kulttuurisessa lukutaidossa, toleranssissa ja ihmisoikeuksien kunnioittamisessa. Tulevaisuus ei tapahdu itsestään, vaan toimijat eri puolilla maailmaa luovat sen tekemillään valinnoilla. Kaikilla yksilöillä tulisi olla mahdollisimman hyvät edellytykset ymmärtää yhä globalisoituneemmaksi muuttuvaa yhteiskuntaamme ja osallistua siihen täysivaltaisina, kriittisesti ajattelevina maailmankansalaisina. Strateginen lähtökohta globaalivastuu-projektin jatkolle Opetusministeriön strategiatyössä käytetään hyväksi strategioiden hierarkiaa. Hierarkian korkein strategia on keväällä 2009 hyväksytty opetusministeriön strategia 2020, joka ohjaa opetusministeriön toimintaa. Valtioneuvoston keskeisimmät poliittiset linjaukset määritellään hallitusohjelmassa. Sen alapuolelle asettuvat opetusministeriön koulutus- ja tiedepolitiikan osaston (KTPO) sekä kulttuuri-, liikunta- ja nuorisopolitiikan osaston (KUPO) toimialakohtaiset ohjausasiakirjat. Globaalivastuu-projektin jatkotoimenpiteiden strateginen lähtökohta on opetusministeriön strategia 2020, jonka mukaisesti ministeriön yhtenä strategisena päämääränä on sivistyksen voima sekä tulevaisuuden yleissivistyksessä korostuva globaalivastuu. Strategiaan sisältyvä Osallisuus ja yhteisöllisyys -ohjelma nostaa esiin kansainvälisen liikkuvuuden ja monikulttuurisuuden, jotka puolestaan ovat keskeisiä tekijöitä kansainvälisyys- ja globaalikasvatuksessa sekä sitä kautta maailmanlaajuiseen vastuuseen kasvamisen prosessissa. Koulutus- ja tiedepolitiikan osastolla keskeisin ohjausasiakirja on Koulutuksen ja tutkimuksen kehittämissuunnitelma KESU Vastaavalla tavalla Kulttuuri-, liikunta- ja nuorisopolitiikan osastolla on Lapsi- ja nuorisopoliittinen kehittämisohjelma LANUKE Äskettäin hyväksytyllä Korkeakoulujen kansainvälistymisstrategialla pyritään lisäämään opiskelijoiden, opettajien ja tutkijoiden kansainvälistä liikkuvuutta sekä edistämään monikulttuurisuutta ja globaalia vastuuta. Opetusministeriössä valmistui vuonna 2009 myös Kulttuuripolitiikan strategia Tässä opetusministeriön ensimmäisessä kulttuurialan ohjausta yhtenäistävässä strategiassa on nostettu kulttuuripolitiikan toiminta-alalle uusia tekijöitä. Painopisteiksi on esitetty muun muassa kestävän kehityksen vaatimukset ja monikulttuurisuuden huomioiminen 1. Vapaata sivistystyötä koskevan lain muutosesitys tulee voimaan vuoden 2010 alusta. Lakimuutos perustuu valtioneuvoston joulukuussa 2007 hyväksymään Koulutuksen ja tutkimuksen kehittämissuunnitelmaan. Lain muuttaminen liittyy vapaan sivistystyön vuosille ajoittuvan kehittämisohjelman toimeenpanoon. Uuden lain ensimmäisen momentin mukaan vapaan sivistystyön tarkoituksena on järjestää elinikäisen oppimisen periaatteen pohjalta yhteiskunnan eheyttä, tasa-arvoa ja aktiivista kansalaisuutta tukevaa koulutusta. Globaalivastuun kannalta on erityisen merkityksellistä, että lain toisen momentin mukaan vapaana sivistystyönä järjestettävän koulutuksen tavoitteena on muun muassa edistää kestävän kehityksen, monikulttuurisuuden ja kansainvälisyyden toteutumista. 1 Asiakirjat löytyvät opetusministeriön julkaisuja -sivuilta. <www.minedu.fi/opm/julkaisut/julkaisulistaus?lang=fi> 15
18 Kasvaminen maailmanlaajuiseen vastuuseen -projektin toimintakausi päättyy tammikuussa Tarkoituksena on koota yhteen tärkeimmät tulokset ja laatia niiden perusteella suosituksia jatkotyöskentelyä varten. Projektin tärkeimmät tulokset on koottu julkaisuun Tulevaisuus meissä. Kasvaminen maailmanlaajuiseen vastuuseen (Lampinen & Melén-Paaso 2009), sekä sen perustana oleviin projektin aikaisempiin julkaisuihin (ks. artikkelimme lähdekirjallisuus). Projektin ohjausryhmän päätöksen mukaisesti projektissa tuotettuja julkaisuja täydennetään tiiviillä strategia-asiakirjalla, jossa projektin ja sen ohjausryhmän työprosessien oppimiskokemusten pohjalta määritellään globaaliin vastuuseen tähtäävän globaalikasvatuksen 1) visio eli tahtotila, 2) missio eli miksi globaalikasvatusta tarvitaan, mitä sillä halutaan saada aikaan, 3) strategiset linjaukset, joilla edistetään vision toteutumista mission antamissa puitteissa, 4) avainsuositukset strategisten linjausten toimeenpanoksi käytännössä, sekä 5) ehdotus seurannan ja arvioinnin tietopohjaksi. Opetusministeriön Kansainvälisyyskasvatus ohjelman kansallisten tavoitteiden ja toimintasuositusten toteutuminen (ks. Lampinen & Melén-Paaso 2009, luku 7) on lähtökohtana strategia-asiakirjan kehittämislinjausten ja avainsuositusten esittämiselle. Tässä teoksessa raportoitava osahanke Globaalivastuun ja kestävän kehityksen tietopohja valmistelee vastauksen globaalivastuuprojektin seurantaa ja arviointia koskevaan toimeksiantoon. Lähteet Kaivola, T. (2008; toim.). Puheenvuoroja maailmanlaajuiseen vastuuseen kasvamisesta. Opetusministeriön julkaisuja 2008: 13. Kaivola, T. & M. Melén-Paaso (2007; eds.). Education for global responsibility Finnish perspectives. Publications of the Ministry of Education 2007: 31. Kaivola, T. & L. Rohweder (2007; eds.).towards sustainable development in higher education Reflections. Publications of the Ministry of Education 2007: 6. Lampinen, J. & M. Melén-Paaso (2009; toim.). Tulevaisuus meissä. Kasvaminen maailmanlaajuiseen vastuuseen. Opetusministeriön julkaisuja 2009: 40. Melén-Paaso, M. & T. Kaivola (2009). Globaalivastuun edistämisen uusi viitekehys. Teoksessa Lampinen, J. & M. Melén-Paaso (2009; toim.). Tulevaisuus meissä. Kasvaminen maailmanlaajuiseen vastuuseen, Opetusministeriön julkaisuja 2009: 40. Rohweder, L. (2008; toim.). Kasvaminen globaaliin vastuuseen Yhteiskunnan toimijoiden puheenvuoroja. Opetusministeriön julkaisuja 2008: 40. Rohweder, L & A. Virtanen (2008; toim). Kohti kestävää kehitystä pedagoginen lähestymistapa. Opetusministeriön julkaisuja 2008: 3. 16
19 1.2 Tietopohjahankkeen tausta ja tavoitteet sekä julkaisun sisältö Anne Virtanen ja Liisa Rohweder Taustaa Vastuulliset toimintakäytännöt ja kestävän kehityksen edistäminen ovat nousseet tärkeiksi tavoitteiksi koulutuksessa ja laajemmin koulutusta tarjoavissa organisaatioissa kokonaisuudessaan viime vuosien aikana. Tähän ovat vaikuttaneet kansainväliset samoin kuin kansalliset kestävän kehityksen koulutuksen strategiat, jotka puolestaan tukevat yleisiä kestävän kehityksen ja vastuullisen toiminnan strategia-asiakirjoja (mm. Suomen kestävän kehityksen strategia ja Suomen kehityspoliittinen ohjelma). Viime aikoina keskustelua on käyty myös yhä enemmän globaalin näkökulman, globaalikasvatuksen ja elinikäisen oppimisen ja edelleen globaalivastuun huomioon ottamisesta. Ei kuitenkaan ole itsestään selvää, miten vastuullisuus ja kestävä kehitys tulisi ottaa huomioon koulutuksessa ja koulutusorganisaatioissa kokonaisuudessaan unohtamatta vuorovaikutusta työelämän ja muun yhteiskunnan kanssa. Kysymyksiä ovat herättäneet useat asiat; riittääkö että vastuullisuuden näkökulma integroidaan opetukseen; käytetäänkö yrityksissä omaksuttuja ympäristönhallintajärjestelmiä toiminnan ohjauksessa; voidaanko vastuullisuuden edistäminen kytkeä korkeakouluissa käynnissä olevaan laadunvarmistustyöhön; mitä merkitsee yhteiskuntavastuu koulutusorganisaatioissa? Kysymysten listaa voisi jatkaa loputtomiin. Keskeinen ajatus tämän julkaisun tekemisen ja siihen sisältyvän kehittämishankkeen taustalla on ollut tuottaa laaja-alaisesti tietoa, miten vastuullisuus voidaan kytkeä koulutusorganisaatioiden kaikkiin toimintoihin sekä miten implementoinnin edistymistä voidaan seurata ja arvioida. Opetusministeriön koulutuksen arviointisuunnitelman mukaan pääpaino korkeakoulujen arvioinnissa on tulevina vuosina laadunvarmistusjärjestelmien auditoinneilla. Tähän mennessä Korkeakoulujen arviointineuvosto on toteuttanut koulutuksen laatuyksikköarviointeja sekä koulutusala- ja teema-arviointeja. Tavoitteina näissä ulkopuolisissa arvioinneissa ovat ennen kaikkea olleet koulutuksen vaikuttavuuden, laadun, tehokkuuden ja taloudellisuuden arviointi (Koulutuksen arviointisuunnitelma 2008: 8 11). Koulutusorganisaatioiden laatu kytkeytyy laissa määriteltyihin tehtäviin koulutuksen järjestämisestä ja toteuttamisesta sekä tutkimus- ja kehittämistoiminnan lähtökohtiin ja käytäntöihin. Laatu liittyy myös organisaation johtamiskäytäntöihin samoin kuin toimintakulttuuriin ja muihin organisaation arkikäytäntöihin. Henkilökunnan ja opiskelijoiden 17
20 hyvinvointi sekä opiskelijoiden oppimisen edistyminen ovat tärkeitä laadun mittareita. Näiden lisäksi onnistunut yhteistyö sidosryhmien kanssa, hyvä tulos opiskelijahakuprosessissa, opiskelijoiden pääjoukon valmistuminen määräajassa sekä alueellista kehitystä tukeva tutkimus-, kehitys- ja innovaatiotoiminta osoittavat laadukasta toimintaa. Tärkeätä laadun varmistamisen kannalta on myös se, että valmistuneiden opiskelijoiden käytännön osaaminen samoin kuin korkeakoulun tutkimus-, kehitys- ja innovaatiotyö kohtaavat työelämän ja ympäröivän yhteiskunnan tarpeet. Kestävän kehityksen ja vastuullisten toimintakäytäntöjen edistäminen ja globaalivastuuta tukevan osaamisen lisääminen ovat osa nykypäivän yhteiskunnan ja työelämän asettamia haasteita. Enää ei riitä, että opiskelijoilla on oman substanssialan pätevyys, vaan lisäksi heillä tulee olla laaja-alainen osaaminen, näkemys ja ymmärrys niin sanotuista geneerisistä tiedoista ja taidoista. Näitä ovat muun muassa eettisen pohdinnan ja kriittisen reflektoinnin taito, kokonaisvaltainen ajattelu, elinikäinen oppiminen sekä yhteisöllinen ja vuorovaikutteinen toiminta. Nämä kaikki edistävät osaltaan vastuullisuuteen kasvamista ja kestävää kehitystä edistävien toimintatapojen omaksumista. Vastuulliset toimintakäytännöt, joilla voidaan edistää globaalivastuuta ja kestävää kehitystä korkeakoulun sisällä samoin kuin laajemmin toiminta-alueella ja yhteiskunnassa, ovat osa laadukasta toimintaa. Vastuullisuuteen ja kestävän kehityksen huomioon ottamiseen ohjaavat ja jopa velvoittavat useat poliittiset ohjelmat ja päätökset samoin kuin yhteiskunnallinen keskustelu. Myös ympäristön tilan kehitys ja yhteisöllisen vastuun ja eettisyyden huomioon otto sisältyvät tähän. Osana Bolognan prosessia on tuotu esiin vaade kestävän kehityksen ja vastuullisuuden integroinnista osaksi laadunvarmistusta (Copernicus Guidelines 2005: 9). Vastuullisuus on teema, jonka tulisi kattaa korkeakoulun kaikki toiminnat arvolähtökohdista ja strategisista linjauksista osaamisen levittämiseen ja tuottamiseen, alueelliseen vaikuttavuuteen sekä tutkimus-, kehitys- ja innovaatiotoimintaan. Kasvaminen maailmanlaajuiseen vastuuseen -projekti ja tämä julkaisu sen osahankkeen tuloksena Tämä julkaisu liittyy Kasvaminen maailmanlaajuiseen vastuuseen -projektiin, jonka opetusministeriö käynnisti vuonna 2007 (ks. luku 1.1). Keskeinen tavoite hankkeessa on globaalikasvatuksen laadun ja vaikuttavuuden lisääminen. Projektin kohderyhmä on koko yhteiskunta, keskeinen toiminto on elinikäinen oppiminen, ja avaintoimija on kansalainen. Projektin toiminnallisena lähtökohtana ovat elinikäisen oppimisen oppimisympäristöt yhteiskunnassa (muodolliset, epämuodolliset sekä arkipäivän oppimisympäristöt ja yhteisöt). Projektissa globaalikasvatus tarkoittaa kasvatuksen, koulutuksen ja ohjauksen tukemaa prosessia, joka avaa ihmisten mielet maailman todellisuudelle ja herättää heidät globaaliin vastuuseen eli toimimaan kaikille kuuluvien ihmisoikeuksien sekä oikeudenmukaisemman ja tasa-arvoisemman maailman puolesta (Melén-Paaso ym. 2009: 25). Kasvaminen maailmanlaajuiseen vastuuseen -projektin osahankkeena on toteutettu globaalivastuun ja kestävän kehityksen edistämiseen, arviointiin ja seurantaan keskittynyt ns. tietopohjahanke, jonka tulokset esitellään tässä julkaisussa. Tietopohjalla tarkoitetaan osahankkeessa erilaisia globaalivastuun ja kestävän kehityksen edistämiseen, seurantaan ja arviointiin kehitettyjä menetelmiä ja lähtökohtia, joita on kerätty tähän teokseen. Korkeakouluissa, perusopetuksessa, lukiossa ja ammatillisissa oppilaitoksissa on viime vuosina tehty monenlaisia kehittämistoimenpiteitä kestävän kehityksen ja ympäristöasioiden edistämiseksi. 18